**HOZZÁJÁRULÓ NYILATKOZAT**

**Személyes adatok Országos Doktori Tanács doktori.hu felületén elérhető adatbázisba való továbbításához és az Egyetem hivatalos weboldalán történő közzétételhez, a doktori képzésre jelentkezők, a doktori képzésre felvételt nyert és az aktuálisan hallgatói jogviszonnyal rendelkező doktoranduszok részére**

Alulírott, NÉV SZEMÉLYI IGAZOLVÁNY SZÁM ezúton a GDPR[[1]](#footnote-1) 6. cikk (1) bekezdés a) pontja alapján az alábbi hozzájáruló nyilatkozatot teszem a Nemzeti Közszolgálati Egyetem(cím: 1083 Budapest, Ludovika tér 2.; adószám: 15795719-2-42, e-mail cím: nke@uni-nke.hu, képviselő: Dr. Deli Gergely, adatvédelmi tisztviselő: Dr. Debreceniné Deák Veronika, adatvédelmi tisztviselő elérhetősége: adatvedelem@uni-nke.hu, tel.: +36 1 432 9000/29833, adatgazda kapcsolattartója: NÉV) NÉV Doktori Iskola, **mint adatkezelő részére:**

1. **Tájékoztatás a személyes adatok az Országos Doktori Tanács doktori.hu felületén elérhető adatbázisba való továbbításához és az Egyetem hivatalos weboldalán történő közzétételhez a doktori képzésre jelentkezők, a doktori képzésre felvételt nyert, valamint az aktuálisan hallgatói jogviszonnyal doktoranduszok részére**
* **Az érintettek kategóriájába** adoktori képzésre jelentkezők, a doktori képzésre felvételt nyert és az aktuálisan hallgatói jogviszonnyal rendelkező doktoranduszok tartoznak.

|  |  |  |  |
| --- | --- | --- | --- |
| **Az adatok megismerésére jogosultak köre** | **Az adatkezelés jogalapja** | **Az adatszolgáltatás elmaradásának következménye** | **Harmadik országba történő adattovábbítás** |
| Országos Doktori Tanács és a doktori.hu weboldal látogatói. | A GDPR 6. cikk (1) bekezdés a) pontja alapján, az Ön hozzájárulása. | A tudományos életben megjelenő kutatási és egyéb lehetőségtől esik el a jelentkező. Az Egyetemen folyó tudományos tevékenység láthatósága, nyilvánossága csorbul.A doktori felvételi eljárással, illetve a fokozatszerzési eljárással kapcsolatban nincs következménye. | Nem történik. |
| A szervezet azon foglalkoztatottjai, akiknek a foglalkoztatási jogviszonyából eredően szükséges a tárgyi személyes adatokat megismerniük, valamint az Egyetem hivatalos weboldalának látogatói. |

1. **Az adatkezelés célja**

A tudományos élet népszerűsítése és átláthatóságának biztosítása, valamint a tudományos kutatás elősegítése.

1. **A kezelt adatok köre**

**Az Országos Doktori Tanács doktori.hu felületén elérhető adatbázisba való továbbításra kerülő személyes adatok doktori képzésre jelentkezők esetén:** név,családnév, keresztnév, doktori iskola, FIR azonosító, Neptun-kód és az azt kiállító felsőoktatási intézmény, születési dátum, publikációs adattár neve és azonosítója, köztestületi azonosító.

**Az Egyetem hivatalos weboldalán közzétételre kerülő személyes adatok doktori képzésre felvételt nyert doktoranduszok esetében:** a felvettek neve, határozat száma és dátuma kerül közzétételre.

**Az Egyetem hivatalos weboldalán közzétételre kerülő személyes adatok az aktuálisan hallgatói jogviszonnyal rendelkező doktoranduszok esetében:** név.

1. **Az adatkezelés időtartama**

Az Országos Doktori Tanácsnak továbbított személyes adatok a hozzájárulás visszavonásáig kerülnek kezelésre, de a doktori iskola ezen adatokat a saját adatkezelési körében is kezeli, ezért ezen adatkezelés időtartama 80 év.

Az Egyetem honlapján való közzététel esetén az érintett hozzájárulásának visszavonásáig kerülnek megjelenítésre a személyes adatok.

A hozzájárulás visszavonása nem érinti az azt megelőző adatkezelés jogszerűségét.

1. **Az adatkezelés koncepcionális megvalósulása**

Az Egyetem a tudományos élet átláthatósága és népszerűsítése érdekében a doktori képzésre felvételt nyert és az aktuálisan hallgatói jogviszonnyal rendelkező doktoranduszok névsorát az Egyetem hivatalos weboldalán közzéteszi.

Az Országos Doktori Tanács a doktori képzésekről, a fokozatszerzési eljárásokról és értekezésekről nyilvántartást vezet a tudományos láthatóság, a teljes nyilvánosság, a minőségbiztosítás és a tudományos potenciált képviselő doktori iskolák és felsőoktatási intézmények érdekében. Ezen nyilvántartásba történő továbbítást a doktori iskola kijelölt munkatársai hajtják végre.

1. **Az adatok védelme**

Az Egyetem a tudomány és technológia állása, a megvalósítás költségei, továbbá az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak érdekében, hogy a kockázat mértékének megfelelő szintű adatbiztonságot garantálja.

Az Egyetem minden ésszerű intézkedést megtesz annak érdekében, hogy az általa kezelt adatok illetéktelenek számára ne legyenek hozzáférhetőek. Az adatokhoz korlátozott a hozzáférés, jelszavas védelem működik.

Az Egyetem rendelkezik a személyes és közérdekű adatok védelméről, biztonságáról szóló szabályzattal és Informatikai Biztonsági Szabályzattal egyaránt.

1. **Automatizált adatkezelés (beleértve a profilalkotást)**

Automatizált adatkezelésen alapuló döntéshozatal az Egyetemen nem történik.

1. **Jogok gyakorlása, jogorvoslat**

Az érintett az adatkezelés teljes időtartama alatt élhet a GDPR-ban biztosított jogaival, melyet a jelen pontban meghatározott elérhetőségeken bármikor megtehet.

Az érintett kérelmezheti a rá vonatkozó

1. *személyes adatokhoz való hozzáférést* (az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a GDPR-ban meghatározott információkhoz hozzáférést kapjon) (GDPR 15. cikk),
2. *személyes adatokhoz való helyesbítést* (az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését) (GDPR 16. cikk),
3. *személyes adatok törlését (*az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha indokolt a GDPR szerint; jogszabály által előírt adatkezelés esetén törlési kérelem nem teljesíthető) (GDPR 17. cikk),
4. személyes adatok kezelésének *korlátozását* (az érintett jogosult arra, hogy kérésére az adatkezelő korlátozza az adatkezelést, ha a GDPR-ban foglalt feltétel teljesül) (GDPR 18. cikk),
5. személyes adatok *adathordozhatósághoz való jogát* érvényesítheti (az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, a GDPR-ban foglalt feltételek fennállása esetén) (GDPR 20. cikk),
6. tiltakozhat személyes adatok kezelése ellen (az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a 6. cikk (1) bekezdésének e) vagy f) pontján alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak; jogszabály által előírt adatkezelés esetén tiltakozási kérelem nem teljesíthető) (GDPR 21. cikk).

A kérelmet az adatkezelő postacímére vagy az adatvedelem@uni-nke.hu e-mail címére kell benyújtani. Az adatkezelő a legrövidebb idő alatt, legfeljebb 1 hónapon belül (tiltakozás esetén 15 napon belül) írásban tájékoztatást ad (ez a határidő a kérelem bonyolultságára tekintettel további 2 hónappal meghosszabbítható). Továbbá jogsérelem esetén bírósághoz fordulhat (a pert az érintett - választása szerint - a lakóhelye vagy tartózkodási helye szerint illetékes törvényszék előtt is megindíthatja), valamint a Nemzeti Adatvédelmi és Információszabadság Hatósághoz (1055 Budapest, Falk Miksa utca 9-11.Pf.: 1363 Budapest, Pf. 9., tel.: 06-1-391-1400, honlap URL címe: <http://naih.hu>, elektronikus levelezési cím: ugyfelszolgalat@naih.hu) is fordulhat.

Az Országos Doktori Tanács adatkezelési gyakorlatáról az alábbi elérhetőségen tájékozódhat: <https://doktori.hu/cikk_file/ODT_adatkezelesi_tajekoztato.pdf>

**Konkrét, kifejezett hozzájárulás megadása:**

**Adatok továbbítása a doktori képzésre történő sikeres felvételt követően az Országos Doktori Tanács részére:**

* + - **hozzájárulok: igen - nem[[2]](#footnote-2)**

**A doktori iskolába felvételt nyert és az aktuálisan hallgatói jogviszonnyal rendelkező doktorandusz nevének közzététele az Egyetem hivatalos weboldalán:**

* + - **hozzájárulok: igen- nem[[3]](#footnote-3)**

Kelt: .......................................………

 ……………………………………………

 érintett saját kezű aláírása

Készült 2 példányban:

1. példány az Adatkezelőnél,

2. példány az Érintettnél marad.

1. GDPR: General Data Protection Regulation, az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet). [↑](#footnote-ref-1)
2. A megfelelő aláhúzandó. [↑](#footnote-ref-2)
3. A megfelelő aláhúzandó. [↑](#footnote-ref-3)